Diari Oficial de la Generalitat Valenciana


Sumari del DOGV 2755, del 24-05-1996 (1996/838297)

DECRET 97/1996, de 21 de maig, del Govern Valencià, pel qual s'adopten mesures excepcionals per a eliminar les llistes d'espera quirúrgiques en el sistema sanitari de la Comunitat Valenciana.
-----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1996/05/21/97**

### Versions

 18/04/2024 - Actualitat  17/01/2023 - 17/04/2024  21/12/2005 - 17/04/2024  Text inicial: 24/05/1996 - 20/12/2005 

### Dades del document

Número de DOGV
:   2755

Data del DOGV
:   24-05-1996

Secció del DOGV
:   DISPOSICIONS GENERALS

Número del document
:   1996/838297


Data del document
:   21-05-1996

Organisme emissor
:   Conselleria d'Economia i Hisenda

Tipus de document
:   Decret

Correcció d'errades

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Versió vigent: 18.04.2024 -**

**Decret 97/1996, de 21 de maig, del Govern Valencià, pel qual s'adopten mesures excepcionals per a eliminar les llistes d'espera quirúrgiques en el sistema sanitari de la Comunitat Valenciana.**

 

[**(DOGV núm. 2755 de 24.05.1996)**](http://www.docv.gva.es/datos/1996/05/24/pdf/1996_838297.pdf)

 

 

Les llistes d'espera en l'assistència sanitària que depén del Servei Valencià de Salut, constitueix un dels principals dèficits de la sanitat pública en la Comunitat Valenciana. La supressió d'aquestes és una necessitat unànimement sentida pels beneficiaris del sistema, i que coincideix amb el compromís polític del Govern Valencià d'acurtar o eliminar, d'acord amb les seus possibilitats, els terminis d'espera, per tal de millorar la qualitat de vida del ciutadà valencià.

La demora en la prestació sanitària, inclús en el supòsit que no implique un greu perill per a la vida del malalt, representa sempre una notable minva en la qualitat de vida d'aquest, que pot arribar en determinats casos a situacions no volgudes, properes a la denegació injustificada d'assistència; situacions que el Govern Valencià té la ferma voluntat de suprimir.

El retard històric que arrosseguem obliga a adoptar les mesures normatives i econòmiques necessàries que comporten la eliminació d'aquest problema. Per tant, a proposta dels consellers d'Economia i Hisenda, i de Sanitat i Consum, i amb la deliberació prèvia del Govern Valencià, en la reunió del dia 21 de maig de 1996,

 

 

DECRETEM

 

**Article 1******[1]****

Aquelles persones beneficiàries del dret a l’assistència sanitària que, havent de ser prestada esta per la conselleria amb competències en matèria de sanitat, es troben en llista d’espera pendents d’assistència quirúrgica per un termini superior a seixanta dies, podran sol·licitar elles mateixes la designació del centre privat radicat, registrat i autoritzat a la Comunitat Valenciana pel qual es procedirà a prestar l’assistència corresponent.

 

**Article 2**

Dins de les disponibilitats pressupostàries, el Servei Valencià de Salut dictarà una resolució per la qual es designarà el centre privat que prestarà l'assistència. La Generalitat Valenciana quedarà subrogada en l'obligació de pagament de les despeses derivades de la prestació sanitària.

 

**Article 3**

Per al pagament de les obligacions per subrogació, ha d'emetre's una factura individualitzada, que ha de rebre l'informe del Servei d'Inspecció Mèdica, acompanyada de la resolució que s'indica en l'article anterior, i amb això s'emetrà un document RA/..ADOK a favor del centre que va prestar l'assistència.

 

 

DISPOSICIONS FINALS

 

**Primera******[2]****

Es faculta els consellers d'Economia i Hisenda i de Sanitat i Consum perquè dicten les disposicions necessàries per al desplegament d'aquest decret

 

**Segona**

Aquest decret entra en vigor el dia de la publicació en el *Diari Oficial de la Generalitat Valenciana*.

 

 

València, 21 de maig de 1996

 

El President de la Generalitat Valenciana,  
 EDUARDO ZAPLANA HERNÁNDEZ-SORO

 

El Conseller d'Economia i Hisenda,  
 JOSÉ LUIS OLIVAS MARTÍNEZ

 

El Conseller de Sanitat i Consum,  
 JOAQUÍN FARNÓS GAUCHÍA 

 

 

 

---

****[1]****L’article 1 es modifica pel [**Decret 43/2024, de 16 d'abril, del Consell**](https://dogv.gva.es/va/eli/es-vc/d/2024/04/16/43/), d'estructura i organització del Servei d'Emergències Sanitàries i les seues unitats funcionals (DOGV núm. 9830 de 17.04.2024).

****[2]****La disposició final primera es corregeix per la [**Correcció d'errades del Decreto 97/1996**](https://dogv.gva.es/va/eli/es-vc/d/1996/05/21/97/corrigendum/52227866/), de 21 de maig, del Govern Valencià, pel qual s'adopten mesures excepcionals per a eliminar les llistes d'espera quirúrgiques en el sistema sanitari de la Comunitat Valenciana (DOGV núm. 2757 de 28.05.1996).


Còpia Permalink ELI